Kumarina

Kumarina edo 1-bentzopiran-2-ona  formula duen konposatu organikoa da. Egoera normalean (estandarrean) egitura kristalinoa eta koloregabea du. Egitura horri hainbat hondakin gehi dakizkioke, kumarinen familia osatuz. Kumarinak landareen bigarren mailako metabolitoen multzotzat hartzen dira. Etimologikoki, «kumarina» frantsesezko  hitzetik dator, Hego Amerikako dipteryx odorata espezieari izendatzeko erabiltzen dutena. Naturan, landare ugaritan, eta kontzentrazio handian dipteryx odorata, anthoxanthum odoratum, ziabelar usaindun (galium odoratum), apo-belar (verbascum spp.), hierochloe odorata, cinnamomum cassia, itsabalki (melilotus sp.) eta panicum clandestinum espezietan topa dezakegu.

Kumarinak berez propietate antikoagulatzailerik ez duen arren, onddo mota askoren eraginez dikumarol antikoagulatzaile natural bihurtzen da. Hori gertatzen da 4-hidroxikumarina ekoiztearen ondorioz, gainera (jatorri naturaleko formaldehidoa dagoenean) dikumarola, hartzidura eta mikotoxinen produktua sortzen dute. Substantzia hori bazka horretatik elikatzen den ganaduaren "apo-belarraren gaixotasuna" izenez ezagutzen den gaixotasun hemorragikoaren erantzulea izan zen.Bye, A., King, H. K., 1970. The biosynthesis of 4-hydroxycoumarin and dicoumarol by Aspergillus fumigatus Fresenius. Biochemical Journal 117, 237-245. Gaixotasun hori aztertu ondoren, hainbat agente antikoagulatzaile sintetizatu ahal izan dira, dikumarolaren antzekoak, hala nola warfarina.

Kumarinak balio klinikoa du berez, edema-aldatzaile gisa. Jakina da bentzopirona kumarinikoek- hala nola bentzopirona 5,6, bentzopirona 1,2 edo diosmina- zelulaz kanpoko albuma degradatzeko makrofagoak estimulatzen dituztela, eta horri esker likido edematosoak azkarrago berrxurgatzen dira.  Casley-Smith,J.R., Morgan R.G., and Piller, N.B., 1993. Treatment of Lymphedema of the Arms and Legs with 5,6-Benzo-[alpha]-pyrone. The New England Journal of Medicine. Volume 329:1158–1163. Number 16.Australasyan Lymphology Association. Review of benzypyrone drugs and edema

 Erreferentziak 

 Kanpo estekak 

Kategoria:Fenol naturalak
Kategoria:Markatzaile fluoreszenteak
Kategoria:Landare toxinak
Kategoria:Fenol esterrak
Kategoria:Fenilpropanoideak